Diari Oficial de la Generalitat Valenciana


Sumari del DOGV 4893, del 29-11-2004 (2004/12685)

RESOLUCIÓ de 18 de novembre de 2004, del president de l'Institut de la Mitjana i Petita Indústria de la Generalitat Valenciana (IMPIVA), per la qual es convoquen les beques d'especialització professional superior IMPIVA 2005 en àrees prioritàries per a la indústria de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4893

Data del DOGV
:   29-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12339


Data del document
:   18-11-2004

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * telecomunicació
    * mètode pedagògic
    * enginyer
    * ciència econòmica
    * ajuda pública
    * professió de l'urbanisme
    * professió administrativa
    * geologia
    * matemàtiques
    * ciències biològiques
    * professió artística
    * geografia
    * assignació per estudis
    * estadística
    * professió de la informàtica
    * professió de la informació
    * farmacèutic
    * ciència política
    * ciències físiques
    * psicologia
    * sociologia
    * professió de la comunicació
    * suport econòmic
    * química
    * professió jurídica
    * personal docent

RESOLUCIÓ de 18 de novembre de 2004, del president de l'Institut de la Mitjana i Petita Indústria de la Generalitat Valenciana (IMPIVA), per la qual es convoquen les beques d'especialització professional superior IMPIVA 2005 en àrees prioritàries per a la indústria de la Comunitat Valenciana. [2004/X12045]
  
A fi de contribuir a la formació de jóvens titulats en àrees prioritàries per a la indústria de la Comunitat Valenciana, l'IMPIVA, Institut de la Mitjana i Petita Indústria de la Generalitat Valenciana, convoca l'adjudicació de 75 beques d'especialització professional en temes de gestió de la innovació i de gestió de la I+D+i, cofinançades pel Fons Social Europeu en el marc del Programa Operatiu Integrat de la Comunitat Valenciana 200-2006 (POICV).
  
En virtut de tot això, i fen ús de les facultats que em conferix l'article 5 del Decret 111/2004, de 2 de juliol, del Consell de la Generalitat Valenciana, resolc:
  
Primer
  
Aprovar la convocatòria de les beques d'especialització professional de l'IMPIVA per a 2005 (annex I) i les bases per les quals es regix la seua adjudicació (annex II).
  
Segon
  
D'acord amb el que establix la Llei de Pressuposts de la Generalitat Valenciana per a l'exercici 2005, es donarà publicitat de les línies de crèdit i de l'import global màxim destinat per a l'adjudicació de les beques convocades.
  
Tercer
  
Es delega en el director general de l'IMPIVA perquè dicte les resolucions que requerix la gestió i el desplegament de la present convocatòria.
  
Contra es resolució, que esgota la via administrativa, es pot interposar, recurs potestatiu de reposició davant el president de l'IMPIVA en el termini d'un mes comptador des de l'endemà de la publicació, o directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 18 de novembre de 2004.- El president de l'IMPIVA: Justo Nieto Nieto.
  
ANNEX II
  
Bases beques d'especialització professional 2005
  
1. Objectiu
  
Estes beques tenen com a finalitat la formació i l'especialització professional de jóvens titulats en àrees prioritàries per a la indústria de la Comunitat Valenciana, per mitjà del desplegament de programes formatius en centres d'I+D+I i centres de gestió de la innovació i el disseny.
  
Esta iniciativa està cofinançada pel Fons Social Europeu, en el marc del Programa Operatiu Integrat de la Comunitat Valenciana 2000-2006 (POICV). D'acord amb l'origen dels fons, es pot distingir entre:
  
- Beques en gestió de la I+D+i (eix 20: Societat del coneixement)
  
- Beques en gestió de la innovació (eix 42: Formació per a la inserció de jóvens)
  
2. Persones beneficiàries
  
Requisits:
  
a) Estar en possessió d'una titulació universitària d'acord amb els programes que es convoquen. Els títols obtinguts a l'estranger han d'estar reconeguts oficialment.
  
b) Tindre menys de 30 anys i trobar-se en situació de desocupació.
  
c) Ser ciutadans de la Unió Europea i amb residència a la Comunitat Valenciana.
  
d) No haver sigut beneficiari amb anterioritat d'una beca d'especialització professional de l'IMPIVA.
  
e) Estar disponible per a incorporar-se a la destinació i en el període que d'establisca en cada beca.
  
Els citats requisits han de complir-se en finalitzar el termini de presentació de sol·licituds.
  
3. Característiques
  
1. Duració
  
El programa formatiu ha de tindre una duració màxima de 1500 hores i s'ha de desplegar durant un període de deu mesos consecutius a partir de la data en què la persona becària s'incorpore a la seua destinació.
  
Excepcionalment, la beca es pot prorrogar per un període màxim d'un any, en la quantia que l'IMPIVA establisca, i d'acord amb el punt 7 de les presents bases.
  
2. Dotació i pagament
  
Cada beca esta dotada, per a tot el període de duració, amb:
  
- Gastos d'estada: 9.630€
  
- Gastos per desplaçament en el cas de beques amb destinació en centres europeus: 6.370€
  
- Drets d'inscripció i altres gastos de formació, si és el cas
  
- Assegurances de malaltia i d'accident
  
Els imports que corresponen als gastos d'estada i de desplaçament s'han de pagar directament a la persona becària, després d'haver aplicat les corresponents retencions d'acord amb la normativa vigent.
  
Els gastos d'estada i de desplaçament s'han de fer efectius de manera fraccionada:
  
1ª. Un primer pagament, que ha de ser del 50% de la suma total de la beca, i s'ha de tramitar després de la incorporació de la persona becària a la seua destinació i després de l'acceptació per escrit de la beca.
  
2ª. Un segon, que ha de ser del 30% de la suma total de la beca, després de l'aprovació per part de l'IMPIVA de l'informe d'avaluació intermèdia, realitzat per la persona becària sobre el desplegament de la meitat del seu programa formatiu.
  
3ª. Un tercer i últim pagament (el 15% restant) que s'ha de realitzar una vegada finalitzada la beca i després de l'aprovació per part de l'IMPIVA de l'informe final d'avaluació de la persona becària.
  
Tots els pagaments realitzats a les persones becàries han d'anar a càrrec del pressupost de l'any 2005.
  
3. Programa formatiu
  
L'IMPIVA realitza la selecció dels programes formatius en funció dels criteris d'interés per a la política industrial valenciana, atenent les necessitats de transferència de coneixements al sector productiu.
  
Els programes formatius s'agrupen per àrees temàtiques, prioritàries per a la indústria de la Comunitat Valenciana.
  
Cada programa formatiu té definits uns continguts temàtics, les activitats a realitzar per la persona becària i el centre on s'ha de desplegar ese. Igualment s'establixen les titulacions i els mèrits preferents que tenen l'obligació de complir les persones interessades.
  
Per al correcte compliment dels fins previstos, en cada centre de destinació s'ha de designar un tutor i un coordinador dels programes formatius, que són els interlocutors davant l'IMPIVA per a informar sobre el desplegament de les actuacions que es duen a terme i de qualsevol incidència que es produïsca.
  
4. Formalització de sol·licituds. Termini
  
1. Les persones sol·licitants han de presentar una sol·licitud normalitzada que s'ha de formalitzar amb el programa informàtic que es pot descarregar des de la pàgina web de l'IMPIVA, www.impiva.es
  
2. Cada aspirant pot sol·licitar un màxim de tres beques per convocatòria, ordenades segons preferència.
  
2.1 Junt amb l'imprés de sol·licitud normalitzat, cada aspirant ha de presentar:
  
- Fotocòpia llegible del DNI o document equivalent en el cas d'altres nacionalitats de la Unió Europea. Si amb estos documents no queda acreditada suficientment la residència a la Comunitat Valenciana, s'ha de presentar un certificat d'empadronament o altre document acreditatiu d'això.
  
- Fotocòpia del certificat acadèmic oficial en què figuren les qualificacions obtingudes, la data d'obtenció d'estes i el nombre de convocatòries.
  
- Fotocòpia del títol o del resguard de la sol·licitud.
  
2.2 L'acreditació de la resta dels mèrits assenyalats en la sol·licitud (formació complementària, experiència professional i tècniques relacionades) pot sol·licitar-la l'IMPIVA per mitjà dels òrgans responsables de l'avaluació.
  
Per als candidats finalment seleccionats la dita documentació ha de trobar-se en poder de l'IMPIVA en el moment de l'acceptació i de la incorporació a la destinació. La manca d'acreditació per mitjà del corresponent diploma o certificat de qualsevol mèrit indicat en la sol·licitud suposa la pèrdua de la condició de persona becària.
  
3. Les persones sol·licitants que ho desitgen poden trametre a l'IMPIVA la sol·licitud de forma provisional per internet utilitzant el programa informàtic esmentat en el punt primer. Este enviament s'ha de validar per mitjà de la presentació de l'imprés de sol·licitud i la documentació annexa, en qualsevol de les seus de l'IMPIVA que s'indiquen tot seguit en horari de 9 a 14 hores, de dilluns a divendres i de 17 a 19 hores, de dilluns a dijous.
  
- IMPIVA Alacant: av. esportistes germans Torres, s/n. 03478 l'Albufereta (Alacant)
  
- IMPIVA Castelló: Av. del Mar, s/n 12974 Castelló de la Plana
  
- IMPIVA València: Placa de l'Ajuntament, 6, 46617 València
  
També es poden presentar en les formes que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que s'opte per presentar la sol·licitud en una oficina de correus, s'ha de fer en un sobre obert perquè siga datada i segellada per l'oficina de correus abans de ser certificada.
  
4. El termini de presentació de sol·licituds comença l'endemà de la publicació de la convocatòria en el DOGV i finalitza el dia 21 de desembre. Les persones sol·licitants que opten per l'enviament provisional de la sol·licitud per internet, poden presentar l'imprés de sol·licitud normalitzat fins el 23 de desembre a les 14:00 hores.
  
5. S'han d'excloure del procés d'avaluació les sol·licituds presentades fora del termini fixat, les sol·licituds els candidats de les quals no reunixen els requisits assenyalats en l'apartat 2 d'estes bases i les que no tinguen tota la documentació sol·licitada en acabar el termini de presentació de les sol·licituds.
  
5. Selecció de les persones candidates
  
Criteris i barems
  
L'avaluació de les sol·licituds s'ha de fer tenint en compte:
  
A) Titulació i expedient acadèmic de la persona sol·licitant. Pot suposar fins a un percentatge del 25% de la puntuació total.
  
B) Adequació de la formació i de l'experiència de la persona sol·licitant amb el perfil proposat per a cada beca. Pot suposar fins a un percentatge del 50% de la puntuació total i consta de les següents parts:
  
- Titulació:
  
- Titulació preferent
  
- Especialitat preferent i altres titulacions pròximes
  
- Cursos i experiència laboral
  
- Cursos d'especialització professional relacionats: específics de llarga duració; específics de curta duració.
  
- Experiència professional: pràctica de llarga duració; pràctica de curta duració.
  
- Tècniques relacionades: crèdits, pràctiques, informàtica, idiomes, altres beques, etc.
  
- Entrevista i proves tècniques sobre coneixements específics i altres aspectes del currículum.
  
C) Valoració global del perfil de les persones candidates. El Tribunal de Qualificació ha d'analitzar les valoracions A) i B) realitzades de les persones sol·licitants de la beca i ha de determinar l'ordenació final dels possibles candidats en funció de la idoneïtat per a assolir coneixements que en possibiliten la transferència posterior al sector productiu. Es pot convocar les persones candidates per a entrevistar-les, rebre informació suplementària o concretar els termes de les beques. Pot significar fins a un percentatge del 25% de la puntuació total màxima.
  
Comissions d'avaluació
  
1. Comissió d'avaluació de l'IMPIVA: té com a finalitat supervisar el desplegament de la campanya de beques, revisar les sol·licituds per a determinar la seua idoneïtat o la seua desestimació, realitzar la primera valoració, trametre estes als centres de destinació per al seua estudi, supervisar els seus treballs i realitzar una proposta final de candidats que es presenta davant el Tribunal. Estarà formada per:
  
- El director general de l'IMPIVA
  
- El director d'Iniciatives i Projectes de l'IMPIVA
  
- La cap de l'Àrea de Foment Empresarial de l'IMPIVA
  
- La cap del departament de Formació de l'IMPIVA
  
Un tècnic del Departament de Formació de l'IMPIVA actua com a secretari de la Comissió d'Avaluació.
  
La Comissió d'Avaluació, davant la falta de persones candidates adequades, pot proposar al Tribunal com a persones candidates a les persones sol·licitants d'unes altres beques, sempre que hagen presentat la sol·licitud en la mateixa convocatòria i que tinguen els requisits del perfil vacant, estos poden acceptar o renunciar la beca proposada.
  
2. Comissió d'avaluació per centre de destinació: ha d'estar formada pels representants que cada centre de destinació designa per a això i han d'estudiar les sol·licituds presentades, han de realitzar el barem dels mèrits de les persones sol·licitants d'acord amb el perfil establint en l'oferta pública de programes formatius, han de realitzar entrevistes a les persones sol·licitants amb major puntuació, han de sol·licitar les acreditacions dels mèrits indicats i han d'elaborar la proposta de les possibles persones candidates.
  
Tribunal de qualificació
  
El tribunal de qualificació entre les seues competència ha d'aprovar la correcta aplicació dels barems i dels criteris d'avaluació, ha de supervisar el procés de selecció i ha de proposar les persones candidates ha d'establir els procediment per a l'accés a la beca de les persones suplents, si és necessari. Per a això, disposa d'un termini màxim de tres mesos des de la data de finalització de presentació de sol·licituds.
  
Està presidit pel conseller d'Empresa, Universitat i Ciència i president de l'IMPIVA, o persona que delegue i està format per:
  
- El director general de l'IMPIVA
  
- El director d'Iniciatives i Projectes de l'IMPIVA
  
- La cap de l'Àrea de Foment Empresarial de l'IMPIVA
  
- La cap del departament de Formació de l'IMPIVA
  
- Un representant del centre de formació empresarial amb seu a la Comunitat Valenciana
  
- Un representant d'un institut tecnològic o un centre europeu d'empreses innovadores de la Xarxa IMPIVA.
  
Un tècnic del Departament de Formació de l'IMPIVA que actua com a secretari del tribunal.
  
6. Resolució de les beques
  
L'adjudicació de les beques s'ha de realitzar per mitjà de Resolució del conseller d'Empresa, Universitat i Ciència i president de l'IMPIVA. La resolució final d'adjudicació ha de tindre una llista ordenada de les persones candidates i de les persones suplents i s'ha de fer pública en el Diari Oficial de la Generalitat Valenciana.
  
L'IMPIVA pot declarar desertes totalment o parcialment les beques convocades.
  
Contra la present resolució, que esgota la via administrativa, es pot interposar recurs potestatiu de reposició davant l'òrgan que va dictar l'acte, en el termini d'un mes comptador des de l'endemà de la publicació, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant el jutjat contenciós administratiu competent, en el termini de dos mesos comptadors des de l'endemà de la publicació, segons el que establixen els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
7. Sol·licitud de pròrrogues de beques
  
La sol·licitud ha de presentar-se per escrit davant este institut abans de la finalització de la beca i s'ha d'acompanyar, si és el cas, dels següents documents:
  
- Sol·licitud de pròrroga de la persona becària amb la valoració qualitativa i quantitativa del desplegament del període formatiu de la seua beca.
  
- Justificació de la pròrroga i informe favorable del coordinador de la beca.
  
- Pla de treball i formació de la proposta de pròrroga.
  
El president de l'IMPIVA, ha de resoldre després de l'informe de l'Àrea de Foment Empresarial, en atenció a la finalitat, a la justificació de la pròrroga, a l'aprofitament i a l'assistència demostrada per la persona becària, l'interés del tema d'especialització i segons la disponibilitat pressupostària.
  
8. Obligacions de les persones beneficiàries
  
1. Acceptació
  
L'acceptació de la beca s'ha de fer per mitjà d'un document firmat per la persona becària pel qual es compromet a acomplir les condicions de les presents bases.
  
La condició de persona becària suposa la renúncia implícita a la condició de suplent en qualsevol altra beca de la mateixa convocatòria.
  
2. Dedicació
  
Les persones beneficiàries d'una beca tenen el compromís de dedicar-se de manera exclusiva a les activitats de la beca, i a respectar les normes de funcionament del centre o entitat de destinació.
  
La falta d'assistència al centre o a l'entitat de destinació sempre que, a juí del coordinador del programa del dit centre, no estiga correctament justificada o autoritzada prèviament, suposa la suspensió de l'ajuda per part de l'IMPIVA.
  
La persona becària ha de participar en qualsevol activitat formativa que l'IMPIVA establix, si és considera pertinent per al tema o la destinació de la beca.
  
3. Incorporació
  
La incorporació dels becaris s'ha d'efectuar en un termini màxim de deu dies des de la notificació de la resolució d'adjudicació corresponent.
  
4. Incompatibilitats
  
El gaudi d'una d'estes beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desplegament d'una activitat laboral regular. Durant el període de desplegament del programa formatiu no es pot accedir a unes altres ajudes del Fons Social Europeu amb el mateix objectiu.
  
5. Informes i avaluació intermèdia
  
- La persona becària ha de presentar al seu tutor i coordinador:
  
- Un informe sobre el desenvolupament del programa formatiu, que s'ha de realitzar en arribar al 50% del desplegament d'este.
  
- Una memòria final en què s'ha de detallar les activitats i els treballs prevists i els realitzats durant el període formatiu i establirà una valoració respecte del programa de formació i de desplegament d'este.
  
- El coordinador i el tutor dels programes formatius han de presentar a l'IMPIVA:
  
- Un informe d'avaluació intermèdia una vegada ha transcorregut el 50% del programa formatiu, en el qual es realitza un seguiment cientificotècnic del programa que es duu a terme. En l'informe s'ha d'indicar els objectius prevists fins a la finalització del programa formatiu d'esta manera es proposa la seua continuïtat, excepte si s'han aconseguit ja o, per qualsevol altra circumstància, que es dóna per finalitzat. En este últim cas, es considera que ha finalitzat la beca i que ha sigut liquidada econòmicament sempre que l'IMPIVA haja fet efectiu el pagament del 50% de la suma total de la beca en el moment de la incorporació.
  
- Un informe final d'aprofitament de la persona becària i una avaluació del desplegament del programa formatiu.
  
6. Publicacions i projectes
  
La persona becària ha de fer constar la seua condició de becari en qualsevol publicació o projecte realitzat durant el període de beca i com a conseqüència d'esta, ha de fer esment explícit de l'ajuda rebuda per l'IMPIVA i el Fons Social Europeu.
  
7. Notificacions
  
La persona becària ha de notificar a l'IMPIVA la seua incorporació al centre de destinació i qualsevol canvi o incidència que afecte el normal desplegament del període formatiu.
  
8. Incompliment i incidències
  
1. Davant l'incompliment dels termes establits en les presents bases o la detecció d'irregularitats en les funcions de supervisió per part de l'IMPIVA d'estes beques, este institut pot suspendre l'ajuda en qualsevol moment, i reclamarà per la via pertinent la quantitat avançada, si hi ha.
  
2. En el cas de renúncia a la beca, la persona becària ha de notificar-lo per escrit a l'IMPIVA, amb deu dies d'avançament, i ha d'exposar amb detall les raons de la seua renúncia amb la presentació d'un informe relatiu al període del programa formatiu desplegat, si és el cas. L'IMPIVA ha d'aprovar la dita renúncia i ha d'establir, en funció de la part del programa formatiu desplegat, si és procedent el reintegrament parcial o total, o el pagament de les ajudes previstes.
  
Els pagaments produïts abans de transcórrer el 20% de la duració del programa formatiu impliquen el reintegrament de la totalitat de les ajudes percebudes per part de la persona becària.
  
L'IMPIVA ha d'establir la substitució per suplents d'acord amb la llista ordenada i establida per a este efecte, en els abandonaments produïts abans d'haver transcorregut el 50% del programa formatiu.
  
3. La concessió de la beca no implica cap obligació de caràcter laboral per a l'IMPIVA, ja que la relació que s'establix manca d'esta condició, encara que les contingències de malalties i accidents queden cobertes per una assegurança concertada a este efecte.